এন আৰ চিৰ চূড়ান্ত খচৰাত নাম নহাৰ বাবে হতাশাগ্ৰস্ত হৈ আজি আবেলি প্ৰায় ৪.৩০ মান বজাত টংলাৰ জালুকবাৰী ৰে'লৱে কোৱাৰ্টাৰত ভাৰাতীয়া হিচাপে থকা এজন ৫৯ বছৰীয়া শিক্ষকে আত্মহত্যা কৰে। শিক্ষকজনে আত্মহত্যাৰ পথ বাছি লোৱাক কেন্দ্ৰ কৰি এতিয়া সমগ্ৰ অঞ্চলটোতে এক তীব্ৰ চাঞ্চল্যই বিৰাজ কৰিছে।
হাতীগড় এন আৰ চি সেৱা কেন্দ্ৰত কৰ্মৰত তথা টংলা মডেল হাইস্কুলৰ সহকাৰী শিক্ষকজন দৰং জিলাৰ মঙলদৈৰ কৰিমচকৰ নিবাসী বিমল চন্দ্ৰ ঘোষ বুলি জানিব পৰা গৈছে।
টংলা আৰক্ষী থানাৰ ভাৰপ্ৰাপ্ত বিষয়া দুৰ্গা কিংকৰ শৰ্মাই এই সমগ্ৰ ঘটনাটো আত্মহত্যা বুলি সদৰী কৰে। ইফালে মৃতদেহটো মৰণোত্তৰ পৰীক্ষাৰ বাবে প্ৰেৰণ কৰা হয় বুলি জানিব পৰা যায়।
ইফালে শিক্ষকজনৰ এন আৰ চিৰ খচৰাত নাম নহা বাবেই আত্মহত্যাৰ দৰে চৰম পন্থা বাছি ল'লে বুলি সদৌ বিটিচি বাঙালী যুৱ ছাত্ৰ সংগঠনৰ ওদালগুৰি জিলা সমিতিয়ে মন্তব্য কৰে।
আনহাতে টংলা মডেল হাইস্কুলৰ অধ্যক্ষ ভজন সৰকাৰে কয় 'এন আৰ চিৰ কাম-কাজক লৈ তেওঁ মুঠেও সন্তুষ্ট তথা আশ্বস্ত হ'ব পৰা নাছিল'।
মৃত্যুৰ সময়ত শিক্ষক বিমল চন্দ্ৰ ঘোষে দুজন পুত্ৰক এই সংসাৰত এৰি থৈ যায়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
